19.3.87 Επίσημη Εφημερίδα των Ευρωπαϊκών Κοινοτήτων , Αριθ. C 71/13 
6) προστίθεται η ακόλουθη παράγραφος: 
«2α. Τα κράτη μέλη δεν εγκρίνουν τεχνικούς 
κανόνες που να αναφέρονται σε θέματα για τα οποία 
η Επιτροπή υπέβαλε στο Συμβούλιο πρόταση οδηγίας, 
για μια περίοδο 12 μηνών από την ημερομηνία υπο­
βολής της πρότασης. 
Όταν η Επιτροπή διαπιστώνει ότι η ανακοίνωση που 
αναφέρεται στο άρθρο 8 παράγραφος 1 αναφέρεται σε 
θέμα που καλύπτεται από μια τέτοια πρόταση οδη­
γίας, γνωστοποιεί, μέσα σε τρεις μήνες από την εν 
λόγω ανακοίνωση, τη διαπίστωση της αυτή στο 
ενδιαφερόμενο κράτος μέλος. 
Οι διατάξεις αυτές δεν εφαρμόζονται σε ένα κράτος 
μέλος όταν, ύστερα από την ανακοίνωση που αναφέ­
ρεται στο άρθρο 8 παράγραφος 1, αυτό είναι ήδη 
υποχρεωμένο να αναβάλει την έγκριση του σχεδίου 
τεχνικού κανόνα σύμφωνα με το άρθρο 9 παράγρα­
φος 2.»· γ) στην παράγραφο 3, η φράση «Οι παράγραφοι 1 και 2» 
αντικαθίσταται από τη φράση «Οι παράγραφοι 1, 2 
και 2α». 
Άρ&ρο 2 
1. Τα κράτη μέλη λαμβάνουν τα αναγκαία μέτρα για να 
συμμορφωθούν με την παρούσα οδηγία το αργότερο την 1η 
Ιανουαρίου 1988. 
Ενημερώνουν αμέσως την Επιτροπή. 
2. Τα κράτη μέλη μεριμνούν για την ανακοίνωση στην 
Επιτροπή του κειμένου των ουσιωδών διατάξεων εσωτε­
ρικού δικαίου τις οποίες θεσπίζουν στον τομέα που διέπεται 
από την παρούσα οδηγία. 
Άρΰρο 3 
Η παρούσα οδηγία απευθύνεται στα κράτη μέλη. 
Πρόταση οδηγίας του Συμβουλίου με την οποία προβλέπεται διαδικασία πληροφόρησης στον τομέα 
των τεχνικών προτύπων και κανονισμών που εφαρμόζονται στα γεωργικά προϊόντα 
COM(87) 52τελικό 
(Υποβληθείσα από την Επιτροπή στο Συμβούλιο στις 20 Φεβρουαρίου 1987) 
(87/C 71/08) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η οδηγία 83/189/ΕΟΚ του Συμβουλίου 0), όπως τροπο­
ποιήθηκε από την οδηγία..., προβλέπει διαδικασία πληρο­
φόρησης στον τομέα των τεχνικών προτύπων και κανο­
νισμών για μια ολόκληρη σειρά προϊόντων, εκτός από τα 
γεωργικά* 
ότι τα εθνικά πρότυπα και κανονισμοί που εφαρμόζονται 
στα γεωργικά προϊόντα μπορούν επίσης να δημιουργήσουν 
εμπόδια στην ελεύθερη κυκλοφορία των εν λόγω 
προϊόντων ότι, φροντίζοντας να προληφθεί η εμφάνιση 
τέτοιων εμποδίων, φαίνεται σκόπιμο να προβλεφθεί διαδι­
κασία πληροφόρησης στον τομέα αυτόν επίσης για τα γεωρ­
γικά προϊόντα" 
ότι, λαμβανομένης υπόψη της πείρας που αποκτήθηκε, η 
διαδικασία που προβλέπεται από την οδηγία 83/189/ΕΟΚ 
φαίνεται η καταλληλότερη· ότι κατά συνέπεια πρέπει να 
επεκταθεί και στα προϊόντα που αναφέρονται στο 
παράρτημα II της συνθήκης, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο Ι 
(') ΕΕ αριθ. L 109 της 26. 4. 1983, σ. 8. Οι διατάξεις της οδηγίας 83/189/ΕΟΚ εφαρμόζονται στα 
προϊόντα που αναφέρονται στο παράρτημα II της συνθήκης, 
με την επιφύλαξη των ακόλουθων διατάξεων: 
1. Στο άρθρο 1 παράγραφος 1, ισχύει ο ακόλουθος ορισμός: 
«1. Τεχνική προδιαγραφή: προδιαγραφή που περιέ­
χεται σε έγγραφο με το οποίο ορίζονται τα απαιτούμενα 
χαρακτηριστικά ενός προϊόντος, όπως είναι οι συνθήκες 
υπό τις οποίες λαμβάνεται, τα επίπεδα ποιότητας ή οι 
ιδιότητες χρήσης, η ασφάλεια, οι διαστάσεις, περιλαμβα­
νομένων των προδιαγραφών που ισχύουν για το προϊόν 
όσον αφορά την ορολογία, τα σύμβολα, τις δοκιμές και 
τις μεθόδους δοκιμής, τη συσκευασία, τη σήμανση και 
την επισήμανση.» 
2. Στο άρθρο 8 παράγραφος 1 εδάφιο 2, ισχύει το ακόλουθο 
κείμενο: 
«Η Επιτροπή γνωστοποιεί αμέσως το σχέδιο στα λοιπά 
κράτη μέλη. Μπορεί επίσης να το υποβάλει προς γνωμο­
δότηση στην επιτροπή που αναφέρεται στο άρθρο 5 της 
οδηγίας 83/189/ΕΟΚ ή στην αρμόδια επιτροπή του 
υπόψη τομέα.» 
Αριθ. C 71/14 Επίσημη Εφημερίδα των Ευρωπαϊκών Κοινοτήτων 19.3.87 
3. Στο άρθρο 9 παράγραφος 3, ισχύει το ακόλουθο κείμενο; 
«Οι παράγραφοι 1, 2 και 2α δεν ισχύουν στην περίπτωση 
που, για λόγους επείγουσας ανάγκης που έχουν σχέση με 
την προστασία της υγείας των ανθρώπων και των ζώων ή 
την προστασία των φυτών ή την ασφάλεια, ένα κράτος 
μέλος πρέπει, σε πολύ σύντομα χρονικά περιθώρια, 
πράγμα που καθιστά αδύνατες τις διαβουλεύσεις, να 
καταρτίσει τεχνικούς κανόνες προς άμεση θέσπιση και 
εφαρμογή. Στην ανακοίνωση που αναφέρεται στο άρθρο 
8 το συγκεκριμένο αυτό κράτος μέλος αναφέρει τους 
λόγους που δικαιολογούν τον επείγοντα χαρακτήρα των 
μέτρων.» Άρθρο 2 
1. Τα κράτη μέλη θέτουν σε ισχύ τα αναγκαία μέτρα για 
να συμμορφωθούν με την παρούσα οδηγία το αργότερο την 
1η Ιανουαρίου 1988. Ενημερώνουν αμέσως την Επιτροπή. 
2. Τα κράτη μέλη μεριμνούν για την ανακοίνωση στην 
Επιτροπή του κειμένου των ουσιωδών διατάξεων εσωτε­
ρικού δικαίου τις οποίες θεσπίζουν στον τομέα που διέπεται 
από την παρούσα οδηγία. 
Άρθρο 3 
Η παρούσα οδηγία απευθύνεται στα κράτη μέλη. 
Πρόταση κανονισμού (ΕΟΚ) του Συμβουλίου που ορίζει πρόσθετη περίοδο για τη χρησιμοποίηση της 
εξαιρετικής δασμολογικής ποσόστωσης για την εισαγωγή βοείων κρεάτων υψηλής ποιότητας, που 
έχει ανοιχτεί με τον κανονισμό (ΕΟΚ) αριθ. 3495/86 
COM(87) 58 τελικό 
(Υποβληθείσα από την Επιτροπή στο Συμβούλιο στις 24 Φεβρουαρίου 1987) 
(87/C 71/09) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 43 και 113, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας ότι με τον κανονισμό (ΕΟΚ) αριθ. 3495/86 του 
Συμβουλίου (') ανοίχτηκε, για το έτος 1986, κατά τρόπο αυτό­
νομο, μια εξαιρετική δασμολογική ποσόστωση για την 
εισαγωγή βοείων κρεάτων υψηλής ποιότητας, νωπών, δια­
τηρημένων σε ψύξη ή κατεψυγμένων, που υπάγονται στις 
διακρίσεις 02.01 Α II α) και 02.01 Α II 6) του κοινού δασμο­
λογίου* ότι ο εν λόγω κανονισμός άρχισε να ισχύει στις 18 
Νοεμβρίου 1986* ότι, κατά συνέπεια, η περίοδος κατά την 
οποία ήταν δυνατόν να πραγματοποιηθούν οι εν λόγω 
εισαγωγές ήταν πολύ σύντομη και δεν επέτρεψε να χρησιμο­
ποιηθούν οι διαθέσιμες ποσότητες όσον αφορά ορισμένες 
ποιότητες κρεάτων ότι είναι, ως εκ τούτου, σκόπιμο για τις 
ποιότητες αυτές να οριστεί πρόσθετη περίοδος για τη χρησι­
μοποίηση της ποσοστώσεως αυτής, λαμβάνοντας υπόψη 
κυρίως το συμφέρον της Κοινότητας να διατηρήσει αρμο­
νικές εμπορικές σχέσεις με τις τρίτες χώρες, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ορίζεται πρόσθετη περίοδος για τη χρησιμοποίηση της εξαι­
ρετικής κοινοτικής δασμολογικής ποσόστωσης για την 
εισαγωγή βοείων κρεάτων υψηλής ποιότητας, νωπών, δια­
τηρημένων σε ψύξη ή κατεψυγμένων, που υπάγονται στις 
διακρίσεις 02.01 Α II α) και 02.01 Α II 6) του κοινού δασμο­
λογίου, η οποία έχει ανοιχτεί για το έτος 1986 με τον κανο­
νισμό (ΕΟΚ) αριθ. 3495/86, για την περίοδο που περιλαμβά­
νεται μεταξύ της ημέρας ενάρξεως ισχύος του παρόντος 
κανονισμού έως το τέλος του τετάρτου μήνα που ακολουθεί 
τον μήνα της ενάρξεως ισχύος του, όσον αφορά την 
ποσότητα των 5 000 τόνων που αναφέρεται στο άρθρο 1 
στοιχείο γ) του κανονισμού (ΕΟΚ) αριθ. 353/86 της Επι­
τροπής (2). 
Άρθρο 2 
Οι λεπτομέρειες εφαρμογής του παρόντος κανονισμού καθο­
ρίζονται κατά τη διαδικασία που προβλέπεται στο άρθρο 27 
του κανονισμού (ΕΟΚ) αριθ. 805/68 του Συμβουλίου (3). 
Άρθρο 3 
Ο παρών κανονισμός αρχίζει να ισχύει την ημέρα της δημο­
σίευσης του στην Επίσημη Εφημερίδα των Ευρωπαϊκών 
Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. L 323 της 18. 11. 1986, σ. 3. (2) ΕΕ αριθ. L 326 της 21. 11. 1986, σ. 21. 
(3) ΕΕ αριθ. L 148 της 28. 6. 1968, σ. 24.